stanford-oval/wikipedia huggingface dataset:
ג'ייסון ריצ'רדסון (אתלט)
ביוגרפיה > אלוף עולם לנוער

באליפות העולם באתלטיקה לנוער שנערכה בשרברוק, קוויבק, קנדה בשנת 2003 זכה ריצ'רדסון בשתי מדליות זהב בריצת 110 מטר משוכות (91.4 ס"מ) בתוצאה של 13.29 שניות ובריצת 400 מטר משוכות (84.0 ס"מ) בתוצאה של 49.91 שניות ובכך היה לאתלט הראשון והיחידי בהיסטוריה שזכה בשתי ריצות אלו באליפויות עולם באתלטיקה.
באליפות המכללות (NCAA) שנערכה בטאלאהאסי, פלורידה ב-31 במאי 2008 זכה ריצ'רדסון במדליית זהב בריצת 110 מטר משוכות בתוצאה של 13.21 שניות.
ביוגרפיה > אלוף עולם

באליפות העולם באתלטיקה שנערכה בטגו, קוריאה הדרומית בשנת 2011 זכה ריצ'רדסון במדליית הזהב בריצת 110 מטר משוכות בתוצאה של 13.16 שניות, לאחר שהמנצח דאירון רובלס (13.14 שניות) נפסל בעקבות תלונה של המשלחת הסינית, שנמצאה מוצדקת באמצעות מצלמות הטלוויזיה, שטענה שהוא פגע בזרועו של ליו שיאנג מסין שמעד בשלב שהיה בעמדת הובלה לאחר המשוכה האחרונה. שיאנג זכה במדליית הכסף (13.27 שניות) ובמדליית ארד זכה אנדי טרנר מבריטניה (13.44 שניות). שבועיים לאחר מכן, בתחרות שנערכה בזגרב, קרואטיה הוא קבע שיא אישי חדש של 13.04 שניות.
ביוגרפיה > מדליית כסף אולימפית

במבחנים האמריקאים לאולימפיאדת לונדון (2012) שנערכו ביוג'ין, אורגון ב-30 ביוני 2012 סיים ריצ'רדסון שני בריצת 110 מטר משוכות בשיא אישי חדש של 12.98 שניות, אחרי ארייס מריט (12.93 שניות). במשחקים עצמם הוא זכה במדליית כסף בתוצאה של 13.04 שניות, שוב אחרי מריט שקבע שיא אישי חדש של 12.92 שניות ולפני האנסל פרצ'מנט מג'מייקה (13.12 שניות).
שיאים אישיים

אצטדיון פתוח
ריצת 110 מטר משוכות: 12.98 שניות (2012)
ריצת 400 מטר משוכות: 49.79 שניות (2004)
אולם
ריצת 55 מטר משוכות: 7.18 שניות (2007)
ריצת 60 מטר משוכות: 7.53 שניות (2008)
גילדת מבקרי הקולנוע של רוסיה

| --- | --- |
 מדינה:  רוסיה 
 יושב ראש:  קיריל רזלוגוב 
 www.kinopressa.ru
 
גילדת מבקרי הקולנוע (ברוסית: Гильдия киноведов и кинокритиков России) הוא ארגון רוסי של מבקרי קולנוע מקצועיים, שבסיסו במוסקבה. חבר בפדרציה הבינלאומית למבקרי קולנוע FIPRESCI מאז 1999. הגילדה מבקרת סרטים רוסיים וזרים. החל משנת 1998 החלה הגילדה להעניק פרסים שנתיים בכמה קטגוריות. הפרסים נקראו "ראם הזהב" או "טלה הזהב" בשנים 1998–2004 והחל משנת 2005, שונה שם הפרס ל"פרס הפיל הלבן" והוא אחד העיקריים בתחום הקולנוע במדינה.
הערות שוליים

↑  Белый Слон [White Elephant]. Guild of Film Critics Russia (ברוסית). נבדק ב-2017-03-11.
| --- | --- |
בקרת זהויות :  VIAF: 147214150   WorldCat (עם VIAF): 147214150 
ערך זה הוא קצרמרבנושא קולנוע ובנושא רוסיה. אתם מוזמנים לתרום לוויקיפדיה ו.
ג'ים רוהן

| --- | --- |

 לידה:  17 בספטמבר 1930 יאקימה, ארצות הברית 
 פטירה:  5 בדצמבר 2009 (בגיל 79) לוס אנג'לס, ארצות הברית 
 שם לידה:  Emanuel James Rohn. 
 מדינה:  ארצות הברית 
 מקום קבורה:  פורסט לאון ממוריאל פארק 
 www.jimrohn.com
 
עטיפת ספרו של רוהן "The Seasons of Life"
ג'ים רוהן (Jim Rohn;‏ 17 בספטמבר 1930 - 5 בדצמבר 2009) היה פילוסוף עסקים אמריקאי, יועץ מוטיבציה, איש עסקים וסופר רב-מכר.
חברת הפיתוח העצמי "נייטינגייל קונאנט" (Nightingale-Conant) כינתה אותו "נואם המוטיבציה הגדול ביותר בכל הזמנים".
ג'ים רוהן היה בעל השפעה בקידום הקריירות של רבים אחרים מתעשיית פיתוח האישיות ומחוצה לה, בכללם אנתוני רובינס, מארק ויקטור הנסן, בריאן טרייסי, לס בראון, ג'ק קאנפילד ומארק יוז מייסד 'הרבלייף'.
ביוגרפיה

רוהן נולד למשפחת איכרים באיידהו. הוא עזב את הקולג' לאחר שנת לימודים אחת בלבד, הקים משפחה, וניסה את כוחו כשכיר. בהיותו בן 25, על פי עדותו, היה שרוי במצב פיננסי גרוע ושקע בחובות, לא עלה בידו להבחין בנתיב שיובילו להגשמת שאיפותיו האישיות. בזמן זה הוא התוודע אל ג'ון ארל שואו, יזם שהרשים את רוהן בממונו, הישגיו העסקיים, הכריזמה ופילוסופית החיים שלו. רוהן הצטרף לארגון המכירות הישירות של שואו והחל בתהליך של פיתוח עצמי שהביא לכך שהוא נהפך למיליונר בהיותו בן 31. לדאבון ליבו של רוהן, שואו, שקרא עליו תיגר להגשים את שאיפותיו, מת שנה אחת לפני שהוא השיג זאת. בשנה שאחרי כן, נוצרה דרישה מצד אנשים מחוץ לתעשייה לשמוע את סיפור ההצלחה ופילוסופית ההתפתחות העצמית של רוהן, שהוא חש שהובילה להצלחתו. הסמינרים שלו מושמעים מזה כארבעים שנים, הוא נאם בפני 6,000 פורומים שונים ולאוזניהם של 4 מיליוני בני אדם ברחבי תבל. הוא זכה לקבל את פרס אגודת הנואמים הלאומית בשנת 1985 National Speakers Association CPAE והוא מחברם של שבעה עשר ספרים, מאות קלטות אודיו ווידאו. רוהן היה נואם מוטיבציה שזכה להערכה רבה במרוצת השנים, ומחשובי ההוגים בתחום הפיתוח האישי.
הערות שוליים

↑  Nightingale-Conant Presents Jim Rohn (bio)‎, באתר Nightingale.com
| --- | --- |
בקרת זהויות :  PLWABN: 9810533267505606  BNE: XX1095283  BnF: cb13581818m (data)  GND: 104311369X  ISNI: 0000 0001 2032 1483  LCCN: n84011823  MusicBrainz: c87cf4ad-9b22-4eb2-b640-78aa6952d150  NDL: 01104074  NLA: 35430130  NLG: 203395  NLK: KAC201201620  NSK: 000225910  NTA: 431631611  RERO: 02-A026518059  SUDOC: 057742979  Trove: 949976  VIAF: 104868604   WorldCat (עם VIAF): 104868604
גן הקיטור השווייצרי

| --- | --- |

 מיקום:  ואלה, שווייץ
 תאריך פתיחה:  6 ביוני 1989 
 שטח הפארק:  17,000 קילומטר רבוע
 קואורדינטות:  46°23′00″N 6°51′30″E﻿ / ﻿46.38333333°N 6.85833333°E﻿ / 46.38333333; 6.85833333
 www.swissvapeur.ch
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גן הקיטור השווייצרי(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גן הקיטור השווייצרי(למפת ואלה רגילה) סיון מרטיני מונטה בריג-גליסגן הקיטור השווייצרי(למפת ואלה מוגדלת) סיון מרטיני מונטה בריג-גליסגן הקיטור השווייצרי
 
רכבות וגשרים בגן הקיטור השווייצרי
גן הקיטור השווייצרי (שם רשמי המאוית חלקו בצרפתית וחלקו באנגלית: Le Swiss Vapeur Parc) הוא פארק מיניאטורות בעיירה לה בּוּבְרֶה (Le Bouveret), על רצועת החוף של קנטון ואלה, על אגם ז'נבה. הגן מכיל דגמים של הבניינים המפורסמים בשווייץ וכן דגמי רכבות ודגמים של אביזרי מסילות ברזל כגון גשרים ומנהרות.
קנה המידה של דגמי הרכבות הוא 1:8 והדבר מאפשר למבקרים לרכב על גגות הקרונות כדי לתור בגן. חלק מדגמי הרכבות מונעים בבנזין וחשמל וחלק בקיטור – ומכאן שם הגן. מפעילי הרכבות יושבים על הקרונות הראשונים של הרכבות ומתפעלים אותן בעזרת כפפות מטבח.
קנה המידה של שאר הדגמים אינו אחיד. הגדולים ביותר ביניהם, אלה שניתן להיכנס לתוכם רגלית כדי לצפות בחלקיהם הפנימיים ואלה שהוסבו למבני ציבור כמו קיוסקים וחדרי שירותים הם בקנה מידה של 1:5.
הגן מכיל גם אגמים מלאכותיים קטנים וערוגות עם פרחי העונה המקובלים בשווייץ. אולם במהלך חודשי החורף הגן סגור.
כאשר הגן נפתח, ב-6 ביוני 1989, היו בו רק שתי רכבות ושטחו היה 9,000 מטר מרובע. בשנת 2007 השתרע הגן על 17,000 מטר מרובע והיו בו חמש עשרה רכבות. בין השנים 1989 לבין 2007 ביקרו בגן שניים ורבע מיליון איש.
בכל חודש יוני מתקיים בפארק "פסטיבל הקיטור הבינלאומי".
ג'ייסון תומפסון

| --- | --- |

 לידה:  21 ביולי 1986 (בן 38) מאונט לורל שבניו ג'רזי
 עמדה:  פאוור פורוורד, סנטר
 גובה:  2.11 מטרים
 מספר:  1 
 מכללה:  אוניברסיטת ריידר
 דראפט:  בחירה מספר 12, 2008 סקרמנטו קינגס
 קבוצות כשחקן
 2008 - 2015   2015 - 2016   2016   2016 - 2017   2017 -:  סקרמנטו קינגס   גולדן סטייט ווריורס   טורונטו ראפטורס   שנדונג גולדן סטארס   פנרבחצ'ה
 
ג'ייסון קרלטון תומפסון (באנגלית: Jason Carlton Thompson; נולד ב-22 ביוני 1985) הוא כדורסלן אמריקאי המשחק בעמדות הפאוור פורוורד והסנטר בקבוצת פנרבחצ'ה. הוא שיחק בקבוצת הכדורסל של אוניברסיטת ריידר עד שנת 2008, ובאותה שנה הוא נבחר בדראפט ה-NBA בבחירה מס' 12 על ידי סקרמנטו קינגס.
תומפסון נולד במאונט לורל אשר במדינת ניו ג'רזי ולמד בתיכון לאנייפ המקומי. בשנתו הרביעית במכללת ריידר הציב תומפסון ממוצעים של 20.4 נקודות, 12.1 ריבאונדים, 2.7 חסימות וחטיפה אחת למשחק. תומפסון הוביל את מכללתו למאזן מצוין של 20 ניצחונות מול 13 הפסדים, אך הקבוצה לא הצליחה להעפיל לשלבים הבאים בליגת המכללות.
קריירה מקצוענית

תומפסון נבחר בבחירה ה-12 בדראפט 2008 על ידי סקרמנטו קינגס. בעונת 2008/2009 שיחק תומפסון את כל 82 המשחקים, וקבע ממוצעים של 11.1 נקודות ו-7.4 ריבאונדים למשחק. העונה הבאה הייתה עונת שיא של תומפסון שקבע בה שיא קריירה למשחק של 27 נקודות ושיא בממוצעי קריירה של 12.5 נקודות ו-8.5 ריבאונדים, ב-31.4 דקות למשחק.
בעונות הבאות יכולתו של תומפסון ירדה, וב-10 ביולי 2015, אחרי 6 שנים בסקרמנטו מבלי להגיע לפלייאוף ה-NBA פעם אחת, נשלח תומפסון בטרייד לפילדלפיה 76' עם קארל לנדרי, ניק סטאוסקאס ובחירת סיבוב ראשון בתמורה לזכויות על ארטוראס גודאיטיס ולוקה מיטרוביץ'. ב-31 ביולי העבירו הסיקסרס אותו בטרייד לגולדן סטייט ווריורס בתמורה לג'רלד וולאס. ב-22 בפברואר 2016, לאחר כחצי עונה בגולדן סטייט, שוחרר תומפסון מהווריורס. כשבוע לאחר מכן חתם בטורונטו ראפטורס על חוזה עד לסיום עונת 2015/2016.
באוגוסט 2016 חתם תומפסון בשנדונג גולדן סטארס מליגת ה-CBA הסינית.
סטטיסטיקת קריירה ב-NBA

נכון לסוף עונת 2015/2016.‏
סטטיסטיקת קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | סקרמנטו | 82 | 56 | 28.1 | 0.497 | 0.000 | 0.692 | 7.4 | 1.1 | 0.6 | 0.7 | 11.1 |
| 2009/2010 | סקרמנטו | 75 | 58 | 31.4 | 0.472 | 0.100 | 0.715 | 8.5 | 1.7 | 0.5 | 1.0 | 12.5 |
| 2010/2011 | סקרמנטו | 75 | 39 | 23.3 | 0.507 | 0.000 | 0.605 | 6.1 | 1.2 | 0.4 | 0.6 | 8.8 |
| 2011/2012 | סקרמנטו | 64 | 47 | 25.9 | 0.535 | 0.000 | 0.602 | 6.9 | 1.2 | 0.7 | 0.7 | 9.1 |
| 2012/2013 | סקרמנטו | 82 | 81 | 27.9 | 0.502 | 0.000 | 0.694 | 6.7 | 1.0 | 0.6 | 0.7 | 10.9 |
| 2013/2014 | סקרמנטו | 82 | 61 | 24.5 | 0.506 | 0.000 | 0.579 | 6.4 | 0.6 | 0.4 | 0.7 | 7.1 |
| 2014/2015 | סקרמנטו | 81 | 63 | 24.6 | 0.470 | 0.000 | 0.622 | 6.5 | 1.0 | 0.4 | 0.7 | 6.1 |
| 2015/2016 | גולדן סטייט | 28 | 1 | 6.4 | 0.476 | 0.000 | 0.625 | 1.9 | 0.7 | 0.1 | 0.3 | 2.1 |
| 2015/2016 | טורונטו | 19 | 6 | 15.4 | 0.485 | 0.333 | 0.818 | 4.2 | 0.5 | 0.4 | 0.6 | 4.6 |

| קריירה |  | 588 | 412 | 25.2 | 0.496 | 0.143 | 0.657 | 6.6 | 1.1 | 0.5 | 0.7 | 8.9 |
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | טורונטו | 5 | 0 | 4.8 | 0.600 | 0.000 | 0.000 | 1.0 | 0.0 | 0.0 | 0.0 | 1.2 |

| קריירה |  | 5 | 0 | 4.8 | 0.600 | 0.000 | 0.000 | 1.0 | 0.0 | 0.0 | 0.0 | 1.2 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  גולדן סטייט משחררת את תומפסון, באתר הרשמי של גולדן סטייט ווריורס
↑  תומפסון חותם בטורונטו, באתר הרשמי של טורונטו ראפטורס
↑  Jason Thompson is a newcomer at Shandong Bulls, asia-basket.com, Aug 30, 2016
↑  Jason Thompson career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
גלי טימן

| --- | --- |
אין תמונה חופשית
 לידה:  1969 (בת 55 בערך) תל אביב, ישראל
 תחום יצירה:  אמנות פלסטית
 זרם באמנות:  אמנות קונספטואלית
 
גלי טימן (נולדה ב-1969) היא אמנית פלסטית קונספטואלית ישראלית.
ביוגרפיה

נולדה בתל אביב, בתם של עפרה ושלי טימן. סבה, אבי אביה, הוא שחקן תיאטרון המטאטא, יעקב טימן. סבה, אבי אמה, הוא עו"ד נחמיה סלומון, מוותיקי עורכי הדין בישראל, בן למשפחת סלומון הירושלמית. היא בוגרת בית הספר לאמנות "קמרה אובסקורה" ו"המדרשה לאמנות" ברמת השרון. בעלת תואר ראשון בספרות. השלימה תואר שני באמנות ב-Central Saint Martin בלונדון.
טימן הציגה מספר תערוכות יחיד בישראל ובלונדון, וכן השתתפה בתערוכות של אמנות קונספטואלית ובפרויקטים שונים של אמנות רב תחומית. כמו כן היא אוצרת של תערוכות ופרויקטים של אמנות רב תחומית. אצרה תערוכות שונות בחללים אלטרנטיביים, כולל במכולת שכונתית ברח' רש"י בלב תל אביב, שירותי קולנוע 'לב' ועוד.
עבודות צילום שלה מעטרות את כתב העת המקוון לשירה "דג אנונימי?".
תערוכות יחיד

"בוגרת עם תעודות", גלריה לימבוס
"חדר חקירות", בית האמנים ע"ש זריצקי תל אביב, 2007
"איש הצללים", בית האמנים ע"ש זריצקי תל אביב, 2009
"המשחק", בית האמנים ע"ש זריצקי תל אביב, 2010
Lost own voice, גלריית Tenderpixal, לונדון, 2011
פרסמה ספר אמן The story of Popsy Niveron (עם תמיכה של קרן רבינוביץ) 2014
It was in the bag with the spices, That's the only clue, גלריה אלפרד, 2015
It was a dark and stormy night, בית האמנים ע"ש זריצקי תל אביב, 2016
האגף לשיפור, גלריה אלפרד, תל אביב, ספטמבר 2017.
מדעי ההתבוננות, בית האמנים ע"ש זריצקי תל אביב, אוקטובר 2019
תערוכות בהשתתפותה

טייטלבאום - משפחה", המוזיאון לאמנות ישראלית, רמת גן, 2004
"טומבו", תל אביב, 2004 (גם אוצרת)
"התוצרת", פלורנטין, תל אביב, 2008
"מקרה עין", הסדנה לאמנות, יבנה, 2009
"סלח לי אבי כי חטאתי", קולנוע לב דיזנגוף תל אביב, אפריל 2010 (גם אוצרת)
"אודה לים", גלריה צדיק, יפו 2011
"קסנון", תערוכה זוגית, עם אילת צין, בית האמנים, 2012 (מלגת קרן רבינוביץ)
Bright, קיץ 2016, לידס, אנגליה (עבודה שלה נמכרה בערב הפתיחה)
Girl Town, ספטמבר 2016, לונדון, אנגליה
איתקה, 2017, מכללת אורנים, אוצרת טלי כהן גרבוז
Girl Town, גלריה אלפרד, תל אביב, דצמבר 2017
Because we can, קיץ 2018, צרפת
Open, בגלריית Old Truman Brewery, אוקטובר 2018, לונדון
Open, דצמבר 2018, אמסטרדם.
אוצרת

קופסת אוכל, נובמבר 2012, גלריית מכון המים, גבעתיים
אלברט והנקודות: חדרי קריאה, גלריית אלפרד, מרץ 2013, תל אביב.
ערך זה הוא קצרמרבנושא אישים ובנושא אמנות. אתם מוזמנים לתרום לוויקיפדיה ו.
בית ח'ליפה

| --- | --- |

 מדינה:  בחריין בחריין
 בית האב:  ענזה 
 תארים:  אמיר בחריין, שליט בחריין, מלך בחריין
 מייסד:  אחמד אבן מוחמד אבן ח'ליפה אאל ח'ליפה
 ראש הבית הנוכחי:  חמד, מלך בחריין
 תקופת השושלת:  המאה ה-18 – הווה
 אתניות:  בחריינית
 
בית ח'ליפה (בערבית: آل خليفة, "אאל ח'ליפה") היא המשפחה השלטת בבחריין.
היסטוריה

אבי המשפחה, אחמד אבן מוחמד אבן ח'ליפה אאל ח'ליפה, היה שליט קטר ובחריין במהלך המאה ה-18. בשנת 1865 פרצה מלחמת קטר-בחריין בין בית ח'ליפה לבין בית ת'אני על השליטה בחצי האי קטר. בית ת'אני הקטרי הנחיל תבוסה לבחריינים. אך הסכסוך לא נגמר, היו איונים בין בחריין, קטר, וערב הסעודית שכל אחת מהמדינות תבעה עליהם ריבונות ואיי חוואר שהיו כ-100 שנה בשליטה קטרית עברו עם הכרזות העצמאות לידי בחריין.
שליטים

רשימת שליטים, אמירים ומלכים:
אחמד אבן מוחמד אבן ח'ליפה אאל ח'ליפה – חכים בחריין ה-1
עבדאללה בן אחמד אאל ח'ליפה – חכים בחריין ה-2
סלמאן בן אחמד אאל ח'ליפה – חכים בחריין ה-3
ח'ליפה בן סלמאן אאל ח'ליפה – חכים בחריין ה-4
מוחמד בן ח'ליפה אאל ח'ליפה – חכים בחריין ה-5, 6, 8
עלי בן ח'ליפה אאל ח'ליפה – חכים בחריין ה-7
מוחמד בן עבדאללה אאל ח'ליפה – חכים בחריין ה-9
עיסא בן עלי אאל ח'ליפה – חכים בחריין ה-10
חמד בן עיסא אאל ח'ליפה – חכים בחריין ה-11
סלאמן בן חמד אאל ח'ליפה – חכים בחריין ה-12
עיסא בן סלמאן אאל ח'ליפה – חכים בחריין ה-13, אמיר בחריין ה-1
חמד בן עיסא אאל ח'ליפה – אמיר בחריין ה-2, מלך בחריין ה-1
גלי וינרב

| --- | --- |
גלי וינרב, תל אביב
גלי וינרב, תל אביב
 לידה:  18 ביוני 1976 (בת 48) חיפה
 מדינה:  ישראל ישראל
 עיסוק:  עיתונאית, סופרת, בלוגרית
 קישורים חיצוניים
 פייסבוק:  Galiweinrebsciencewriter
גלי וינרב (נולדה ב-18 ביוני 1976) היא עיתונאית, סופרת ובלוגרית ישראלית.
קורות חייה

נולדה בשנת 1976 בחיפה. גדלה בחיפה ובארצות הברית. למדה בתוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב, והתמחתה בתחומי חקר המוח, פסיכולוגיה, סוציולוגיה וקולנוע. במקביל, למדה בבית הספר לתקשורת "כותרת". במסגרת התוכנית הבין תחומית סיימה תואר שני במנהל עסקים באוניברסיטת תל אביב עם התמחות בשיווק. בראשית דרכה המקצועית עבדה ככתבת ועורכת בעיתון המקצועי למנהלי שיווק "פורום שיווק". לאחר-מכן, הצטרפה לעיתון גלובס כסגנית עורכת מדור נתח שוק. מאז 2005 ועד היום, משמשת ככתבת המדע והביומד של העיתון גלובס.
לאורך השנים פרסמה מספר רב של כתבות בתחום הביומד ובתחומי המדע הפופולרי. בין הכתבות הבולטות שפרסמה, החשיפה של תרמית המדבקה (2009), קווים מדעיים לדמותו של קורבן אופנה (2010), דמעות של דיבור (2011), הגדרה עצמית לאוטיסטים (2007), גמישות המוח (2012), מדוע מתמכרים לקנדי קראש (2013), והכתבה המקיפה הראשונה בעיתונות הישראלית על אימונותרפיה (2014).
בנוסף, מפעילה את דף הפייסבוק "גלי וינרב כתבת מדע".
בשנת 2005, השתתפה ב"מלכת המדבר" במדבר סהרה, מסע אשר היווה בסיס לכתבה בנושא המנתחת את התהליכים הפסיכולוגיים העוברים על הקבוצה במסע מסוג זה. ב-2017 פרסמה את ספרה "מצטיינים", סיפור אהבה והתבגרות באקדמיה.
וינרב מתגוררת כיום בתל אביב, נשואה ואם לשתי ילדות.
תרמית מדבקת הפלא

אריק קליין וד"ר עמוס בוחניק, מייסדי חברת סייף סקאי, הציגו את עצמם כמי שפיתחו מדבקה לאבחון מוקדם של התקפי לב ומדידה לא פולשנית של רמות סוכר בדם, וטענו כי מכרו שליש מן החברה שבבעלותם ב-370 מיליון דולר לתאגיד MSI הבריטי-טיוואני. בוחניק וקליין גייסו למיזם דמויות בכירות כמו חגי הדס, הממונה על המשא ומתן לשחרור גלעד שליט וד"ר גבי פיקר, רופא שיניים בכיר ומקורב לבנימין נתניהו, אשר הצהירו על עצמם כבכירים בחברה ושותפים לעסקה. מכירת החברה כביכול זכתה לפרסום רחב בתקשורת הכלכלית.
חשדה של וינרב התעורר משום שקליין ובוחניק לא היו מוכרים בתעשיית הביומד הישראלית ומשום שהטכנולוגיה אותה פיתחו כביכול, לא הייתה ניתנת לפיתוח ללא ממון רב ופעילות מדעית רבה שהייתה מותירה סימן בקהילת הביומד המקומית. היא פרסמה כתבה המטילה ספק בסיפור ומעלה שאלות לגבי אמינותו, ולאחר מכן איששה כי עסקה כזו מעולם לא נחתמה, וכי גם המוצר היה פיקטיבי לגמרי.
פרשת מדבקת הפלא (או בשמה השני, "מדבקת המליונים") ידועה כאחד מניסיונות העוקץ המפורסמים בישראל. בשנת 2013, קליין ובוכניק הורשעו בבית המשפט המחוזי במספר עבירות מירמה בפרשיות אחרות.
מצטיינים

הספר "מצטיינים" יצא לאור בשנת 2017 בהוצאת קוראים. הספר עוסק בשני סטודנטים בתוכנית הבין-תחומית למצטיינים המגיעים מרקעים משפחתיים שונים מאוד הן מבחינה רגשית והן מבחינה סוציואקונומית. במהלך תקופת הלימודים הם חווים מערכות יחסים ותהליך של חיפוש עצמי. מכריכת הספר: "מצטיינים הוא סיפור המשלב רומנטיקה, ארוטיקה, מדע פופולרי ואמירה חברתית, אבל קודם כול הוא סיפור התבגרות, המלווה את השניים תוך שהם מנתקים את עצמם, בלא מעט מאמץ וכאב, ממשפחותיהם ומעולמות המוצא שלהם, ובונים כל אחד וביחד זהות חדשה ועצמאית".
הספר זכה לביקורות חיוביות באתרים סימניה ונוריתה. פרסום הספר עורר דיון בקהילה הגאה בישראל בנושא כתיבה נשית על מיניות בין גברים.
הערות שוליים

↑  עמוד הדעות של גלי וינרב בעיתון גלובס.
1 2  גלי וינרב, ‏תעלומת האקזיט: האם לייף-קיפר אכן ביצעה את אחד האקזיטים הגדולים בהיי-טק? בדיקת "גלובס", באתר גלובס, 6 ביולי 2009
↑  גלי וינרב, ‏קווים מדעיים לדמותו של קורבן אופנה, באתר גלובס, 10 באוקטובר 2010
↑  גלי וינרב, ‏דמעות של דיבור, באתר גלובס, 26 ביוני 2011
↑  גלי וינרב, ‏קהילה בתהליכי הגדרה, באתר גלובס, 12 בפברואר 2007
↑  גלי וינרב, ‏פרופ' מרזניץ', מבכירי חוקרי המוח: "המוח לא חייב להזדקן", באתר גלובס, 5 בינואר 2012
↑  אני בשלב 141!!!, באתר גלובס
↑  גלי וינרב, ‏ביי ביי כימותרפיה, שלום אימונותרפיה: פריצת דרך בסרטן?, באתר גלובס, 20 בנובמבר 2014
↑  גלי וינרב, מרוקו, ‏מלכת הכיתה, גרסת המדבר, באתר גלובס, 30 בנובמבר 2005
↑  אמיתי זיו, שני מולטי-מיליונרים חדשים: עמוס בוחניק ויאיר קליין מכרו שליש מפטנט של מדבקה רפואית ב-370 מ' ד', באתר TheMarker‏, 5 ביולי 2009
↑  אסף גלעד, עמוס בוחניק: MSI קונה 37% מ-SafeSky; "פיתחנו מוצר שישנה את הרפואה העולמית", באתר כלכליסט, 5 ביולי 2009
↑  חגי הדס: "בדקתי את המדבקה של לייף-קיפר בעצמי; אני יודע בוודאות שהועברה מקדמה, יש כאן עסקה חתומה", באתר גלובס, 7 ביולי 2009
↑  נועם שרביט וגלי וינרב, ‏הבלוף נחשף: MSI הטייוואנית מכחישה רשמית כל קשר עם סייף-סקיי - תנקוט צעדים משפטיים, באתר גלובס, 9 ביולי 2009
↑  איתמר ב"ז, הבלוף, באתר העין השביעית, 19 בספטמבר 2013
↑  זוהר שחר לוי, אריק קליין, ממציא "מדבקת הפלא", הורשע במירמה בהיקף של מיליונים, באתר כלכליסט, 9 בינואר 2013
↑  דף הספר "מצטיינים" באתר הוצאת קוראים.
↑  ביקורות על הספר "מצטיינים" באתר "סימניה".
↑  ביקורות על הספר "מצטיינים" באתר "נוריתה".
↑  מדוע נשים כותבות על מיניות בין גברים, אתר "WDG הפנים של הקהילה" (25/1/2017).
| --- | --- |
בקרת זהויות :  NLI: 987007360110905171  VIAF: 227149294497480522456   WorldCat (עם VIAF): 227149294497480522456
בית חגלה (עיר מקראית)

מפת מידבא
בֵּית חָגְלָה הייתה עיר מקראית בנחלת שבט בנימין, ממזרח ליריחו, אשר המשיכה להתקיים גם בתקופת בית שני, המשנה והתלמוד. על שם העיר קרואים המנזר דיר חג'לה וההתנחלות בית חגלה.
אזכורים

העיר נזכרת לראשונה בתיאור גבול נחלת שבט יהודה: ”וְעָלָה הַגְּבוּל בֵּית חָגְלָה וְעָבַר מִצְּפוֹן לְבֵית הָעֲרָבָה”.
כמו כן, נזכרת בתיאור גבול נחלת שבט בנימין: ”וְעָבַר הַגְּבוּל אֶל כֶּתֶף בֵּית חָגְלָה צָפוֹנָה”. בנוסף, נזכרת כאחת מערי שבט בנימין: ”וְהָיוּ הֶעָרִים לְמַטֵּה בְּנֵי בִנְיָמִן לְמִשְׁפְּחוֹתֵיהֶם יְרִיחוֹ וּבֵית חָגְלָה וְעֵמֶק קְצִיץ”.
בתחילת המאה ה-4 לספירה נזכרה העיר באונומסטיקון של אוסביוס כיישוב שהיה נושב בתקופתו, הנמצא במרחק של שלושה מיל מיריחו ושני מיל מנהר הירדן, תוך שאוסביוס מקשר בינה ובין האתר "גֹּרֶן הָאָטָד" הנזכר בתנ"ך.
שם העיר מופיע גם במפת מידבא, תוך ציון כי המדובר ב"גורן האטד" המקראית.
זיהוי המקום

שמה של העיר השתמר לפי הסברה המקובלת, שציין החוקר יהוסף שוורץ עוד בראשית המאה ה-19, במנזר העתיק "דיר חַגְ'לֶה" שממזרח ליריחו ובמעיין "עין חַגְ'לֶה" הסמוך אליו, לצד כביש "עוקף יריחו" כיום, ואפשר שהעיר הקדומה שכנה באחת החורבות באזור זה.
הערות שוליים

↑  ספר יהושע, פרק ט"ו, פסוק ו'.
↑  ספר יהושע, פרק י"ח, פסוק י"ט.
↑  ספר יהושע, פרק י"ח, פסוק כ"א.
↑  ספר בראשית, פרק נ', פסוקים י'–י"א.
↑  תבואות הארץ, פרק ג', חלק ב'.
↑  אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ב', 72-73.
| --- | --- |
בקרת זהויות :  NLI: 987011253755705171 
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
מטע דקלים בעין חַגְ'לֶה
ג'ים קרוצ'י

| --- | --- |

 לידה:  10 בינואר 1943 פילדלפיה, פנסילבניה, ארצות הברית
 פטירה:  20 בספטמבר 1973 (בגיל 30) נאטצ'יטוצ'ס, לואיזיאנה, ארצות הברית
 שם לידה:  ג'יימס ג'וזף קרוצ'י
 מקום קבורה:  פנסילבניה 
 מוקד פעילות:  ארצות הברית 
 תקופת הפעילות:  1966–1973. (כ־7 שנים)
 מקום לימודים:  אוניברסיטת וילאנובה, Malvern Preparatory School, Upper Darby High School 
 עיסוק:  זמר-יוצר.
 סוגה:  פולק, פולק רוק, קאנטרי, בלוז.
 שפה מועדפת:  אנגלית 
 כלי נגינה:  גיטרה, אקורדיון.
 חברת תקליטים:  קפיטול רקורדס  EMI  אטלנטיק רקורדס ABC Records
 שיתופי פעולה בולטים:  מורי מיוליסן(אנ').
 צאצאים:  A. J. Croce 
 http://www.jimcroce.com
 פרופיל ב-IMDb
 
ג'ים קְרוֹצֶ'י (באנגלית: Jim Croce;‏ 10 בינואר 1943, פילדלפיה, פנסילבניה, ארצות הברית – 20 בספטמבר 1973, נאטצ'יטוצ'ס, לואיזיאנה ארצות הברית), היה זמר-יוצר אמריקאי-יהודי, שפעל בסוגות הפולק, פולק-רוק, בלוז וקאנטרי. בין 1966 ל-1973 הוציא קרוצ'י 6 אלבומים ו-11 סינגלים.
ראשית הקריירה

ג'ים נולד בפילדלפיה לפלורה ולג'ים שהיה ממוצא איטלקי ובגיל 5 כבר ניגן באקורדיון. ב-1960 לאחר שסיים בית ספר תיכון הועסק בחברת בנייה וב-1964 נרשם לאוניברסיטת וילאנובה שבעירו ובמהלך לימודיו שר במקהלת האוניברסיטה ועבד למחייתו כתקליטן. במהלך לימודיו פגש קרוצ'י את אינגריד יקובסון (אנ') שהייתה ממוצא יהודי ובהמשך הפכה לסופרת וזמרת-יוצרת בפני עצמה. הם נישאו וקרוצ'י התגייר. מאמצע שנות ה-60 הופיעו בני הזוג יחדיו, בתחילה בשירי פולק וקאנטרי של אמנים ידועי שם ובהמשך גם עם חומר מקורי. ב-1966 יצא אלבומו הראשון של קרוצ'י שנקרא "Facets". ב-1969 הוציאו בני הזוג קרוצ'י את אלבומם המשותף הראשון שנקרא "Jim & Ingrid Croce" ועברו להתגורר בניו יורק. האלבום נכשל, הם חזרו לפילדלפיה וג'ים התפרנס למחייתו כנהג משאית ובנאי.
שיא הקריירה

ב-1970 פגש קרוצ'י את הזמר והנגן מורי מיוליסן, הם החלו בשיתוף פעולה מקצועי וב-1972 הוחתם על חוזה הקלטות באולפני ABC Records. במאי 1972 הוציא קרוצ'י את האלבום "You Don't Mess Around with Jim" שהגיע לראש רשימת רבי המכר של הבילבורד האמריקאי ומתוכו בלטו השירים "Operator" ו-"Time in a Bottle" שהוקדש לבנו אדריאן, הגיע למקום ה-1 במצעדים וידע הצלחה גדולה גם בישראל. ב-2005 ידע השיר "Operator" עדנה מחודשת כאשר הזמרת טורי איימוס ביצעה גרסת כיסוי שלו במהלך הופעותיה. בינואר 1973 הוציא קרוצ'י את האלבום "Life and Times" שהגיע למקום ה-7 בבילבורד האמריקאי ומתוכו בלט השיר "Bad, Bad Leroy Brown" אשר ביולי 1973 הגיע לראש המצעדים בארצות הברית. השיר זיכה את קרוצ'י בשתי מועמדויות לפרס גראמי של 1973 והקריירה שלו הגיעה לשיאה. קרוצ'י החל לעבוד על אלבום נוסף.
אחריתו

ב-20 בספטמבר 1973 סיימו קרוצ'י ומיוליסן הופעה באוניברסיטת המדינה נורת'ווסטרן שבלואיזיאנה ועלו על מטוס מסחרי קטן שאמור היה להטיסם להופעה נוספת בשרמן טקסס. למרות תנאי מזג אוויר מצוינים לא הצליח המטוס לצבור גובה וב-22:45 התנגש בצמרת עץ בקצה מסלול ההמראה והתרסק. כל נוסעי המטוס נספו בתאונה. קרוצ'י נקבר בבית העלמין על שם חיים סולומון בפנסילבניה. ב-1 בדצמבר 1973 יצא אלבומו "I Got a Name" והגיע למקום ה-2 בבילבורד האמריקאי. מאלבום זה התפרסם השיר "I'll Have to Say I Love You in a Song" שהגיע לראש המצעד האמריקאי. בשנת 2012 הכניס קוונטין טרנטינו את השיר "I Got a Name" לפסקול הסרט "ג'אנגו ללא מעצורים" תוך שהוא מציין בסוגריים (מהגיבור האחרון של אמריקה).
מורשת

שיריו וסיפור חייו של קרוצ'י שנגעו בתמצית ההוויה האמריקנית, הותירו את יצירתו פופולרית לאורך השנים ושימשו השראה לכותבים רבים. ב-1974 הופק תקליט אוסף משיריו וב-1990 נכנס להיכל התהילה של הפזמונאים האמריקאים. שירו של קרוצ'י "Bad, Bad Leroy Brown" שימש השראה לפרדי מרקיורי כשכתב את השיר "Bring Back That Leroy Brown" והופיע באלבום Sheer Heart Attack של להקת קווין. קרוצ'י הוזכר באחד מסיפוריו הקצרים של סטיבן קינג ונכתבו מספר שירים לזכרו. בנו אדריאן ג'יימס קרוצ'י(אנ') גדל להיות זמר-יוצר בפני עצמו ומ-1993 הוציא 7 אלבומים.
באלבומה, "סרנדה" (אן אם סי, 2015), ביצעה חוה אלברשטיין את "זמן בבקבוק" תרגום שלה לשירו של קרוצ'י "Time in A Bottle".
בנו של קרוצ'י אדריאן ג'יימס קרוצ'י A.J.Croce הוא זמר ויוצר ובין היתר שר את שירי אביו.